《踏莎行·题草窗词卷》
宋代·王沂孙

白石飞仙，紫霞凄调，断歌人听知音少。几番幽梦欲回时，旧家池馆生青草。
风月交游，山川怀抱，凭谁说与春知道？空留离恨满江南，相思一夜苹花老。

作者简介：王沂孙，字圣与，号碧山、中仙、玉笥山人。会稽（今浙江绍兴）人，年辈大约与张炎相仿，入元后曾任庆元路学正。有《花外集》，又名《碧山乐府》。